לברקוזן, גלאדבך, שאלקה, וולפסבורג ולייפציג:: מי מוכנה לאיים על באיירן ודורטמונד? | עמוד 5 | Asoccer.co.il - לאנשים שאוהבים כדורגל
צ'יצ'ריטו בסימן מאה. החלוץ המקסיקני רשם ציון דרך יפה במהלך אמצע השבוע בליגת האלופות כששער שלו נגד מונאקו אמנם לא הספיק לניצחון אך היה זה שערו ה-100 באירופה. צ'יצ'ריטו היה זקוק לזמן כדי להתניע אך לאחרונה הוא מציג את הכושר מהעונה שעברה, אז נבחר שלוש פעמים לשחקן החודש בבונדסליגה ורשם עונת שיא עם 26 שערים ב-40 הופעות. הוא כבש שלושער בליגה במחזור האחרון ויש לו גם שער בגביע ובסה"כ 6 שערים ב-7 משחקים העונה. בלברקוזן יש לו 32 שערים ב-47 משחקים - רקורד מטורף. את עיקר הדרך עשה במנצ'סטר יונייטד אליה הצטרף לאחר מונדיאל 2010 בהעברה שנסגרה עוד קודם לכן. הוא כבש שם 59 שערים ב-157 הופעות כולל 20 גולים בעונת הבכורה בה זכה באליפות, וכן היה סופר-סאב חשוב גם בעונה השלישית. בריאל מדריד כבש 9 שערים ב-33 משחקים בעונת ההשאלה לפני שנתיים, כולל צמד בהופעת הבכורה בריאזור נגד דפור וחשוב מכך - השער שהעלה את ריאל מדריד לחצי גמר ליגת האלופות - שער הניצחון בברנבאו נגד אתלטיקו לאחריו הזיל דמעה. הגולים של צ'יצ'ריטו התפרסו על פני 80 משחקים - ב-59 מהם קבוצתו ניצחה, 9 פעמים הסתיים בתיקו ועוד 12 הפסדים. הוא כבש הכי הרבה שערים במפעל הליגה האנגלית - 37, בבונדסליגה יש לו 21 ובליגת האלופות 14. בכתבה שמצאתי לא חסכו במספרים - 80 שערים כבש כשפתח בהרכב ועוד 20 כשעלה מהספסל.
חלוץ לא רע בכלל ומאוד לא מוערך. יודע מה לעשות ברחבה. לברקוזן זכתה בפיס לדעתי. הוא כבר לא צעיר במיוחד והוא לא יגיע למועדון גדול שוב, ועדיין. אני גם אוהב את ההתנהלות השקטה שלו, המלחמה, הוא מעריך כל דקה ודקה.
Raulito, ‏30/9/16
הוא לא יגיע למועדון גדול שוב
אבל הוא כבר עכשיו נמצא במועדון גדול!!!11
וברצינות, הוא טוב לאחרונה ונכנס לקצב. השלושער מול מיינץ היה פנטסטי ולמרות שלצערי לא ראיתי את המשחק מול מונאקו הוא זכה למחמאות על היכולת שלו גם בו. לפעמים הוא די מעצבן (לא בגלל קבלת החלטות למשל, אלא כי הוא שחקן יחסית מוגבל ולעתים לא מורגש או לא תורם מספיק), אבל בשורה התחתונה הוא מספק שערים בכמות מרשימה ואחד השחקנים החשובים של לברקוזן. שמח שהוא בקבוצה, אם כי לא הייתי מגדיר ״זכתה בפיס״ - זה הרכש של קאמפל
אגב, יכול להיות - סתם מעלה השערה - שהנוכחות שלו פוגעת בפולאנד שנדחק לאגף או למשבצת של שחקן התקפה ״לא מרכזי״. בלי קשר פולאנד בינוני עד כה (לא סתמי/רע כמו באומגרטלינגר ובניגוד לאוסטרי מראה פוטנציאל, אבל יש הרבה מקום לשיפור) ואני מקווה שיתחיל להצדיק את הסכום ששולם עליו. במקביל גם בראנט, מחמדי או צ׳אלנולו צריכים להשתפר ולהיות יציבים יותר כי בהיעדרו של בלראבי החלק ההתקפי לא יצירתי מספיק.
Die Werkself, ‏30/9/16
הבעיה של לברקוזן ממש לא בהתקפה. הבעיה שבכל משחק כמעט הם סופגים שער אחד לפחות. וזה לא חדש. זה רוגר שמידט.
nfcb, ‏1/10/16
זה הפך לסיסמה מבחינתך... ההתקפה לפעמים תקועה וחסרת יצירתיות למרות שחומר השחקנים איכותי, ההגנה לפעמים יציבה ולא כל כך גרועה כמו שאתה מציג אותה. אני לא אומר ״ההגנה מושלמת!!!1״ או שההתקפה עלובה, אבל זה לא שחור ולבן.
ההגנה לא מושלמת, אבל גם לא ההתקפה. ושוב, אני לא טוען ששמיט הוא אחד מהמאמנים הטובים בעולם (אם כי לא גרוע, ובסך הכל הוא לדעתי ׳סביר עד טוב׳), אבל זה לא מדויק להגיד שההגנה בקבוצות שלו תמיד נראית רע.
Die Werkself, ‏1/10/16
נכתב ע"י Die Werkself: ↑
נכון. הגנה זה סיסמה אצלי. כל קבוצה שרוצה לזכות בתארים ולהיות בטופ צריכה לשים דגש קודם כל על הגנה. התקפה מנצחת משחקים. הגנה מביאה תארים. השאיפה שלי בשביל מועדון כמו לברקוזן זה תארים או התמודדות עליהם התמודדות אמיתית בגזרה המקומית ורבע גמר לפחות ב - 50% מהשנים בליגת האלופות או חצי גמר אם נושרים לליגה האירופית. בעיניי, עם הניהול שהולך שם עכשיו, אלו מטרות ריאליות. כנראה שבעיניך השאיפה היא מקום בליגה האירופית ואולי מידי פעם ליגת אלופות ושמינית גמר שם.
ההגנה שלכם סבירה? שיחקתם 9 משחקים העונה. רק פעמיים לא ספגתם. אפילו בגביע נגד קבוצה מהליגה המחוזית ספגתם. בעיניי זו הגנה גרועה.
הכוונה ב״סיסמה״ היתה לזה של לברקוזן יש הגנה גרועה, לא לזה שהגנה זה חשוב.
המטרות שכתבת הן אמנם ריאליות, אבל די אופטימיות.
- רבע גמר בליגת האלופות זו מטרה ריאלית אך אופטימית מסיבה פשוטה שאם אני לא טועה יענקלך הזכיר לא מזמן בהקשר - יש לפחות 8 קבוצות טובות מלברקוזן. אז נכון, עם הגרלה נוחה אפשר להגיע לרבע מדי פעם, אבל כל עוד הקבוצה לא תשתפר משמעותית זה לא ישתנה וגם שינוי של מאמן, אלא אם מדובר במאמן יוצא דופן, לא ישנה את התמונה. לברקוזן השתפרה באופן הדרגתי בשנים האחרונות אבל עדיין לא מספיק טובה כדי להגיע באופן קבוע לרבע גמר. נשירה לאירופית מקובלת אם מקבלים בית קשה מאוד באלופות, אבל גם בה לפעמים יש הגרלה קשה/חוסר מזל/מכת פציעות (כמו בעונה שעברה) שמונעים מלברקוזן להגיע רחוק.
- התמודדות אמיתית על תארים - ליגת האלופות זה לא ריאלי, בליגה קשה מאוד לעצור את באיירן וגם כשזה קורה דורטמונד בעלת סגל, מאמן ומשאבים כלכליים עדיפים על לברקוזן. בגביע זה ריאלי יחסית וזו אכן מטרה.
המטרות בעיני, לפחות לשנה הזו, הן:
- לעבור את שלב הבתים באלופות ומשם להתאים ציפיות בהתאם להגרלה בשמינית (בארסה=להפסיד בכבוד ולהילחם, קופנהאגן=לעבור). אם היריבות בבית היו קשות יותר כנראה שהייתי מקבל בלי בעיה הדחה בבתים, ולמרות שמונאקו וטוטנהאם קבוצות טובות מאוד (וגם צסק״א לא רעה) אני מצפה שלברקוזן תעלה לשמינית.
- בגביע לאיים על התואר. אם מקבלים את באיירן, דורטמונד או אפילו גלאדבך/שאלקה בדרך ונותנים פייט אבל מפסידים, קורה. מקווה לתואר, אבל זה מאוד תלוי בהגרלה ובמשתנים אחרים (הכושר שהקבוצות מגיעות למשחק, פציעות וכו).
- להעפיל לליגת האלופות שוב. זו המטרה של לברקוזן כבר כמה שנים ובדרך כלל היא מושגת. אם הקבוצה תתחבר ותצליח לאיים על באיירן/דורטמונד, מעולה. מקום שלישי עם יכולת טובה זו הציפייה הריאלית, גם לא מאוד אתאכזב אם לברקוזן תסיים רביעית.
לגבי ההגנה, הנקודה שלי היא שלא תמיד היא כל כך גרועה, וספיגת שער לקראת הסיום בגביע ביתרון 0:2 לא משנה את זה. יש משחקים רעים, יש רעים מאוד (רומא ושטוטגרט בעונה שעברה עולים לי מיד לראש), יש סבירים, יש טובים ויש ויש טובים מאוד (באיירן בעונה שעברה, רוב המשחקים בעונה שעברה במרץ-אפריל). כנ״ל להתקפה שמקרטעת מדי פעם - למעשה ברוב המשחקים העונה.
ההגנה של לברקוזן לא כל כך גרועה כמו שאתה מציג אותה. נכון, היא לא מהטובות באירופה, אבל כל עוד ההתקפה מפצה על זה (מיינץ) - או שפשוט ההגנה טובה (דורטמונד) ובמקביל ההתקפה מתפקדת אני מרוצה.
Die Werkself, ‏2/10/16
הבעיה היא שאתה מסתכל על העונה ואילו אני מסתכל על המשכיות. אני לא מדבר על העונה (ולגבי העונה הזו אני מסכים איתך - בגלל המאמן). אני מדבר על מטרה ארוכת טווח של לברקוזן. משהו שבתוך כמה עונות צריך להיות המטרה הקבועה. עם המאמן הזה זה לא יושג.
תשאל את עצמך ככה - מה היו הציפיות שלך מלברקוזן אם מוריניו, גווארדיולה, סימאונה, אנצ׳לטי או אנריקה (כדוגמאות) היו מאמנים את לברקוזן 3 עונות רצופות? עדיין אותן מטרות. אז נכון שהם לא יבואו אבל זה רק מראה לך כמה המאמן חשוב. אז בוא נגיד שלא הם, אבל מאמן יותר מוצלח משמידט היה עושה עבודה יותר טובה ומביא את המועדון למטרות שאני מציב בשבילן. שים לב שאני לא אומר אותם דברים על דארמשטט או מיינץ למשל. אלא על לברקוזן. ולמה? כי שם הניהול נכון בניית הסגל נכונה. הדרך נכונה. לדעתי מה שלא ברמה של שאר המרכיבים במועדון זה המאמן.
אני לא אמרתי שההגנה של לברקוזן גרועה. היא פשוט הנקודה החלשה (ובפער גדול) בקבוצה משאר החלקים. ולא. לא בגלל השחקנים עצמם שהם לא מספיק טובים.
nfcb, ‏2/10/16
לעשות הגנה צריך לדעת. ספיגה מועטת היא ממש לא מדד להגנה טובה.לפעמים קבוצה פשוט מחזיקה בכדור הרבה ויריבות מתבטלות בפניה וחושבים שהיא עושה הגנה אבל בתכלס ברגע שקבוצה תסתכל לה בעיניים ותתקוף הבלוף יתגלה (ככה בדיוק היה עם באיירן בשלוש השנים שקדמו: ספיגות על ימין ועל שמאל בהצלבות הצ'מפיונס עם כל הכבוד למיעוט ספיגה בליגה המקומית) הקבוצות הגרמניות כבר מזמן אינן מופת להגנה,כמו שהיה פעם. בחרו לשחק יותר התקפי ויש לכך מחיר.
אפנברג, ‏3/10/16
במקרה פתחתי עונה במנג'ר , אבטחה - משעמם, ואני מגלה שאחרי כמה שנים רד בול הפכה לקבוצה חזקה ומשתתפת קבע בליגת האלופות למרות שלא הצליחה לשבור את השליטה של באיירן. שחקנים מוכרים שמשחקים שם בעונה שלי: מוסא קאנוטה(מכבי ת"א לשעבר), יוליאן וויגל, מילוש יואיץ', עומר דמארי, פיליפ וולשיד, תומאס קראפט וסיאד קולסינאץ'.
המנג'ר תמיד צודק לא?
Roma, ‏4/10/16
הימור - קולאשינאץ' אכן יעבור ללייפציג בשנה-שנתיים הקרובות. האמת היא שרוב השמות שכתבת הם שחקנים שנחשבו לכישרונות בולטים והדרדרו, לייפציג שואפת לקנות אותם לפני ההדרדרדות...
אם המנגר תמיד היה צודק, לברקוזן היתה אלופת אירופה היום. בכמה שמירות שונות
Die Werkself, ‏4/10/16
אמבולו נפצע אתמול וכנראה גמר את העונה.
שאלקה זו הקבוצה הכי כישרונית בעולם. בדברים מסוימים
HapoelFan, ‏16/10/16
נראה לי שדיטר הקינג הולך להיות המאמן המפוטר הבא. וולפסבורג פשוט מעוררת רחמים ביחס לסגל שלה והעונה אין את התירוץ של הפוקוס בליגת האלופות.
VAR, ‏16/10/16
מראש הוא לא היה צריך להיות שם.
nfcb, ‏16/10/16
נכתב ע"י HapoelFan: ↑
קראתי שהוא ייעדר ל4-6 חודשים, כלומר פציעה קשה אבל לא גמר את העונה.
Die Werkself, ‏17/10/16
כשלברקוזן מנצחת שבוע אחד את דורטמונד ושבוע אחרי מפסידה לברמן אי אפשר לדבר עליה כעל מועמדת לעשות משהו רציני, לא בליגה ולא באירופה.
אפנברג, ‏17/10/16